**ГЪАВУРДА ТВАДАЙ ЧАР**
 Илимни техника йигиндаказ вилик физвай ХХ1 девирди аялриз мектебда гзаф ва дерин чирвилер, классдилай классдалди хкаж жезвай, тайин тир образование, инсанпересвилин ва ватанпересвилин тербия гун истемишзава.

 Россиядин Президентди тестикьарнавай «Чи ц1ийи мектеб» теклифда умуми образование хкаждай 6 тереф-истемишун къалурнава: *образование ц1ийи уьлчмейрал эляч1ун; т1ебии алакьунар авай аялрин тереф хуьн; муаллимрин устадвал хкажун; мектебра къулай шарт1ар тешкилун; аялрин сагъламвал хуьн; мектебриз чпин месэлаяр гьялдай ихтиярар гзаф гун.*

 Дагъустан Республикадин умуми образованидин мектебра алай вахтунда жуьреба-жуьре программаяр ишлемишзава: чирвилер гузвай программа, яратмишунрин жигьетдай алакьунар хкажзавай программа, спортдин программа ва мсб.

 **lХ классра хайи литература чирунин кьилин мурад** ихьтин месэлайрикай ибарат я:

\* савадлу, руьгьдин жигьетдай тамам, вилик фенвай, уьмуьрда активнидаказ иштиракзавай, мергьяматлу, жумарт, жемиятда дуьз алакъаяр кут1униз ва хуьз алакьдай инсан тербияламишун, гьахьтин инсан арадал гъун;

\*аялрин акьул ва кьат1унар ва гегьеншарун, абуруз чпин алакьунар къалурдай рекьер жагъуриз, мурадар ва къастар кьилиз акъудиз чирун;

\*литеатурадин кьилин эсерар к1елиз, чириз ва [анализ ийиз чирун](http://www.uverenniy.ru/ayalrin-dust-shair.html), абурун хъсан-писдай кьил акъудиз вердишарун, эсердин къурулушдинни мана-метлебдин битаввал аннамишиз чирун;

\*художественный литература - ч1алан устадвал-искусство тирди, искусство яшайишдихъ галаз сих алакъда авайди чирун;

\*художетвенный эсер к1елиз, суьгьбетиз, аннамишиз, [анализ ийиз яваш-яваш](http://www.uverenniy.ru/analiticheskaya-himiya-perechene-voprosov-dlya-podgotovki-k-ek.html), классдилай классдалди истемишунар хкажиз, чирун;

\*к1елай эсердиз хас кьет1енвилер аннамишун, абур анализ авун, абуруз талукь жуван фикирар, веревидер ва къимет арадал гъун;

\*чирвилер къачуниз талукь умуми месэлаяр (жуван гьерекатдин мурад вуч ят1а тестикьарун, ам планламишун ва кьилиз акъуддай рекьер тайинарун, герек малуматар жагъурун ва абур веревирдун, жуьреба-жуьре ктабрикай, гафарганрикай ва Интернетдикай менфят къачун) гьялиз ва ишлемишиз вердишарун.

**Литература чирунин нетижаяр**гьар к1елунин йисан эхирда, к1елай классдин программа чир хьанвайди тайинарна, аял ч1ехи классдиз акъуддайла, кьада.

Тарс гун, яни чирвилер гун, классдилай классдалди образование хкажун, тербия гун ва ватандиз вафалу гражданар арадал гъун, - муаллимдин яратмишунин к1валах я. Гьар са тарс планламишун, тешкилун, кьиле тухун ва мураддив агакьун муаллимдин чирвилерилай ва метлеблу тарсар гудай амалар, къайдаяр ва технологияр яратмишишиз алакьунилай, алай девирдин методикадин къайдаяр ва технологияр, *метапредметдин алакъаяр* ишлемишунилай аслу я. ФГОС-дин бинеда сифте яз эцигнавай *метапредмет, метапредметдин алакъаяр, метапредметдин къайда*терминрихъ ихьтин мана ава: предметдилай къерехдай аялриз гуз жедай чирвилер, чирвилерин алакъаяр, [методикадин са амал](http://www.uverenniy.ru/izlojenie-dokazatelestv-iz-kurana-i-sunni-abu-hamza-ale-afgani.html), къайда ва я технология. Метапредметдин къайда - им аялди мектебда ва к1вале чирвилер къачун патал кьиле тухузвай вири жуьредин гьерекатар, аялдилай вичин чирвилер артухариз ва вич вилик кутаз алакьун, фагьумлувилелди ва йигиндиз масадан чирвилер ва яшайишдин тежриба вичиз къачун я. И жуьреда чирвилер къачун ва образование хкажун илимдинни методикадин тайин ва битав къайдадин, системадин, бинедал алаз кьиле фена к1анда.

 Образованидин программайри муаллимдиз вичин к1валахдин нетижаяр вилик амаз планламишун ва абур къазанмишун теклифзава, к1валахдин нетижаяр пуд чкадал пайнава: *аялдинбур, предметдинбур*ва *метапредметдинбур*предметрин арада авай алакъайринбур*:*

**Аялдин нетижаяр**ихьтинбур хьун лазим я:текст ачухдаказ, дуьздаказ ва йигиндаказ к1елиз хьун; текст устаддаказ к1елун; к1елай текстинакай жуван фикирр лугьун, жуваз ам хуш хьанани, хьаначни къалурун; вичиз к1елиз хуш эсерар, ктабар хьун.

**Предметдин нетижаяр**ихьтинбур хьун лазим я: программада къалурнавай эсерар дуьздаказ аннамишиз алакьун; к1елай эсерар чир хьун; к1елай эсер [анализ авунин бинеяр чир хьун](http://www.uverenniy.ru/tema-dided-chial-metlebar.html); литературдин илимдин гафар-терминар ишлемишиз чир хьун, алакьун.

**Метапредметдин нетижяр**ихьтинбур хьун лазим я*:*к1елай эсердин план туьк1уьриз хьун;эсердин мана жуьреба-жуьре суьгьбетиз алакьун; эсер гьялдайла, жуван фикир тестикьарзавай агьвалатар, бинер, цитатаяр жагъурун; жуван къейдер тестикьариз алакьун.

 **9-классда кlелзавайбурун сочиненидиз ихьтин *къимет* эцигда:**

\*Тема дериндай ачухарнавай, эсердин текст ва маса алава материалар лап хъсандиз чизвайдан гьакъиндай шагьидвалзавай, дуьз къейдер авунвай, къешенг композиция авай, фикирар галай-галайвал лагьанвай, литературадин дуьз чIалалди ва сад хьтин стиль хвена кхьенвай, амма манадик сад-кьве гъалатI квай сочиненидиз *«5»*эцигда.

\*Тема лазим кьван дериндай ачухарнавай, амма и жигьетдай сад-кьве рехне квай, литературадин материалар хъсан чизвайди къалурзавай, абур вичин фикирар тестикьарун патал ишлемишнавай, лазим тир къейдер авунвай, галай-галайвал, логика аваз ва литературадин дуьз чIалалди, са стиль хвена кхьенвай, амма манадик 2-3 рехне ва кхьинрин 3-4 гъалатI квай сочиненидиз *«4»*эцигда.

\*Темадин кьилин метлеб ачухарнавай, санлай къачурла дуьз, амма тамам тушир, темадивай къакъатнавай ва манадин жигьетдай рехнеяр квай, къейдер ийиз алакь тийизвайдан гьакъиндай шагьидвалзавай, галай-галайвал хвена кхьенвай, амма ара-бир логика чIурнавай, вичик 4-5 кхьинрин гъалатI квай сочиненидиз *«3»*эцигда.

\*Тема ачухар тавунвай, эсердин текст зайифдиз чизвай, чеб-чпихъ галаз алакъада авачир кьилди-кьилди суьгьбетрикай ибарат тир, текстинал бинеламиш хьанвай къейдер квачир, материал акатайвал ганвай, ранг ядай гафар ишлемиш тавунвай ва гзаф кьадар векъи гъалатIар квай сочиненидиз *«2»* *къимет* эцигда.

\*Къалурнавай темадай кхьин тавунвай, текст ерли чин тийизвайдан гьакъиндай шагьидвалзавай, фикирар галай-галайвал кхьиз тахьанвай, гзаф векъи гъалатIар квай сочиненидиз *«1»*эцигда.

 **Дагъустандин литературадай тематический план.**

 **17-сят йиса(0,5/гь)**

|  |  |  |  |  |  |
| --- | --- | --- | --- | --- | --- |
| **Число** | **№** |  **Тарсунин кьил** | **сят** |  **Алава кlелун патал** | **Метапредметный алакъа** |
|  | 1 | Ш-Э.Мурадован уьмуьр ва яратмишунар. «Рагъ»(шииррин кlунчl) «Зул гьарай» | 1 | Ш-Э.Мурадован шиирарЗегьметчи инсанрин къаматар ачухиз.Аллитерация.Антитеза | Музыка. Ш.-Э. Мурадован чlалариз лезги композитарри туькlуьрнавай манияр |
|  | 2 | А.Агъаев «Лезгияр» роман-  | 1 | А.Агъаев-критик ва илим |  |
|  | 3 | А.Саидов «Уста Идрис» ,А.Саидов «Дидедин кьисас»«Рекьера» | 1 | А.Саидован биография |  |
|  | 4 | М.Гьаджиев «Ирид къаш» | 1 | М.Гьаджиеван биография М.Гьаджиев «Ирид къаш» повесть михьиз к1елун Чl /г. Сочинение «Тамаматан къамат»(к1валера) | Тарих. Гитлеран чапхунчийрихъ галаз дяведа советрин халкьарин садвал |
|  | 5 | Б.Салимов «Рикlикай риваят» , «Бармакдикай риваят» | 1 | Б.Салимован биография | Музыка. Б.Салимован чlалариз лезги композитарри теснифнавай авазар |
|  | 6  | А. Магьмудов «Веси»  | 1 |  А. Магьмудован биография А. Магьмудов «Веси» повесть михьиз к1елунКlвалериз сочинение «Перидин къамат» | Культура ва адетар. Бубайрин весияр ва абурун метлеб |
|  | 7 | И. Гьусейнов «Къванер» | 1 | И. Гьусейнован биография |  |
|  | 8 | Жамидин «Куьмекда чна», «Валай кlани дуст авач» | 1 | Поэзиялин эсерар. |  |
|  | 9 | А.Алем «Суьгьуьрдин ялав»«Рекьикай поэма» | 1 | А.Алем «Самур вацl»«Вахтунин гуьзгуь» |  |
|  | 10 | Гь. Къурбан «Ракъинин муг» | 1 | Гь. Къурбанан биография Гь. Къурбан «Ракъинин муг»Романдай кьилер вири к1елун | Тарих. XlX асирдин эхирда Дагъустандин хуьрерин гьал;лезги фяле синиф арадал атун |
|  |
|  | 11 | Х.Хаметова «Стlал ва къван» | 1 | С.Керимова «Жуванбуруз чар Кlвалериз сочинение «Перистанан къамат» | Музыка.Х.Хаметовадин чlалариз лезги композитарри теснифнавай авазар |
|  | 12 | А.Къардаш «Халкьдин чин»«Алпан» | 1 | А.Къардаш «Юнгъва» |  |
|  | 13 | Р.Гьамзатов «Баку»«Урус юлдашриз» | 1 | Р.Гьамзатован биография | Искусство.Р.Гьамзато-ван эсерар сегьнеда Чlал. Р.Гьамзатован эсерар лезги ва урус чlаларал сад-садав |
|  | 14 | М.Митаров «Гамарин устад» | 1 | М.Митарован биография Чl\г Сочинение.Перидин къамат. | Искусство. Лезгийрин халичаяр ва Испикрин къапар. |
|  | 15 | А.Абу-Бакар «Даргийрин рушар»  | 1 | А.Абу-Бакаран биография | Кино. « Цифер цавалай алатзава» , «Адам ва Гьава» |
|  | 16 | С.Увайсов «Девлет», «Раб»,«Инсан». Ф.Бахшиев «Цlай кьун» | 1 | А.Адамов «Зи девлет», «Сулейман» |  |
|  | 17 | Йисан нетижаяр кьун | 1 |  |  |